বর্ষবরণের আনন্দে মেতে উঠেছে পুরুলিয়ার মুরগুমা জলাধার

পুরুলিয়া (ঝালদা)- বর্ষ বরণের (New Year 2026) আনন্দে জমে উঠেছে গ্রাম থেকে শহর। মানুষের কোলাহলে মুখর পর্যটক প্রিয় (Tourist Sport) স্থানগুলি। পিকনিক থেকে হই হুল্লোড়ে মেতে উঠেছে মানুষ। আবার কাছে পিঠে দু-একদিনের জন্য কোথা থেকে ঘুরে আসতেও কলকাতার পার্শ্ববর্তী অঞ্চলগুলিতে পাড়ি দিয়েছে মানুষ।

ইংরেজি নববর্ষের প্রথম দিনেই পর্যটকদের ঢল অযোধ্যা পাহাড়–মুরগুমা জলাধারে (Muraguma Reservoir) । ইংরেজি নববর্ষের প্রথম দিনেই পর্যটকদের ভিড়ে জমজমাট হয়ে উঠল পুরুলিয়ার (Purulia) অযোধ্যা (Ayodhya) পাহাড় সংলগ্ন পর্যটন কেন্দ্রগুলি। পাহাড়ের পাদদেশে অবস্থিত মুরগুমা জলাধারে সকাল থেকেই ছিল পর্যটকদের উপচে পড়া ভিড়। প্রকৃতির অপরূপ সৌন্দর্য আর কনকনে শীত উপভোগ করতে প্রতিবছরের মতো এবছরও বহু পর্যটক ছুটে এসেছেন অযোধ্যা পাহাড়ে। নববর্ষের দিনে সেই চিত্র একেবারেই বদলায়নি।

অযোধ্যা পাহাড়ের আপার ডেম, লোয়ার ডেম, বামনী ফলস সহ পাহাড় কোলে অবস্থিত মুরগুমা ডেম—সবকটি পর্যটন স্থলেই পর্যটকদের উপস্থিতি ছিল চোখে পড়ার মতো। পরিবার ও বন্ধুদের সঙ্গে সময় কাটাতে ব্যস্ত ছিলেন আগত দর্শনার্থীরা।

আরও পড়ুন- দক্ষিণেশ্বর থেকে কাশীপুর উদ্যানবাটীতে পুণ্যার্থীর ঢল

অন্যদিকে, কোনও অপ্রীতিকর ঘটনা এড়াতে সতর্ক রয়েছে জেলা পুলিশ ও বন দফতর। বন দফতরের পক্ষ থেকে পর্যটকদের সচেতন করতে প্রচার চালানো হচ্ছে এবং বিপদজনক স্থানগুলিতে অস্থায়ী ব্যারিকেড বসানো হয়েছে। সব মিলিয়ে উৎসবের আমেজে ভরে উঠেছে পুরুলিয়ার পর্যটন কেন্দ্রগুলি।